রাষ্ট্রীয় স্বতন্ত্র পার্টি
রাষ্ট্রীয় স্বতন্ত্র পার্টি (নেপালি: राष्ट्रिय स्वतन्त्र पार्टी) নেপালের একটি রাজনৈতিক দল। দলটি ৬ মার্চ ২০২৪ থেকে ১২ জুলাই ২০২৪ পর্যন্ত প্রচণ্ড নেতৃত্বাধীন জোট সরকারের অংশীদার ছিল ও দলের চারজন মন্ত্রিপরিষদের মন্ত্রী ছিল। এর আগে, দলটি ২৬ ডিসেম্বর ২০২২ থেকে ৫ ফেব্রুয়ারি ২০২৩ পর্যন্ত প্রচণ্ড নেতৃত্বাধীন সরকারের জোটের অংশীদার হিসাবে ছিল। ২০২২ সালের জুনে রবি লামিছানে দলটি প্রতিষ্ঠা করার কথা ঘোষণা করেছিলেন এবং ২০২২ সালের নেপালের প্রতিনিধি সভার নির্বাচনের আগে ১ জুলাই ২০২২ তারিখে দলটি নেপালের নির্বাচন কমিশনে নিবন্ধিত হয়। ২০২২ সালের প্রতিনিধি সভা নির্বাচনে তারা সাতটি আসন জিতে। দলটির নির্বাচনী প্রতীক ছিল একটি বৃত্তের ভিতরে একটি ঘণ্টা। নির্বাচনে 'রাস্বপা' চতুর্থ সর্বাধিক আসন জিতে।